PRAEFATIO. 
y 
observata memoriae tradere, aut quod facile et non raro acci- 
dit , extremis ut dicitur digitis leviterque attingere , aut prae- 
occupato mobilique animo res adire , ut quales velis esse 
videas , non quales sint. Sed calamum manu tenendo observa- 
taque litteris mandando , non semel modo iterumque , si locus 
esset, ad illa redeundo , diuque constanterque in illis haerendo, 
donec omni ex parte perlustrata , pervestigata et percognita 
essent , veritatis characterem observationibus suis imprimere 
studuit. Idque non in majoribus solum naturae corporibus , sed 
et in minimis aciemque oculorum effugientibus fecit. 
Ex hoc summae perfectionis studio et amore , et raro ingenii 
non nisi absolutissima publicum in usum conferendi consilio, 
et otii inopia accidit , ut minus ab eo vulgatum quam collec- 
tum , minus ex eo lectum , quam sermone auditum sit. Qua 
ex caussa etiam multae illi observationes obsolefactae sunt, 
et multorum laus inventorum ab aliis praerepta. Lubentius 
quoque communicavit cum aliis , quae intus premere suo jure 
potuisset. Eruditio denique ejus vasta , qui innumeros perle- 
gerat libros scriptoresque omnium aetatum, pluriumque lin- 
guarum , aeque ac amicitiae foedus et epistolarum cum cele- 
berrimis naturae scrutatoribus contractum commercium , vo- 
lumina scribendi abunde materiam illi suppeditare potuissent. 
Quare plurima , tam in rerum naturalium cimelio , quam in 
bibliotheca Hermanni nostri recondita sunt , quae non ad ani- 
malium solum, sed et ad vegetabilium innumeras cohortes, et 
ad mineralium agmina spectant , quaeque collecta in luce poni 
mereantur. Quod ille dum viveret non fecit , id ego , ejus olim 
discipulus, tum amicitia et affinitate junctus, et post tristia ejus 
fata in schola Argentoratensi successor, agere adgredior, con- 
siliis auxiliisque fultus viri amplissimi, priderici hermanni , 
fratris , nuper legislatorum Franciae collegio adscripti , hodie 
